OSNOVNA ŠKOLA VISOKO

VISOKO 20, 42 224 VISOKO

ZAPISNIK

Dvadesetosme sjednice Školskog odbora Osnovne škole Visoko održane 27. lipnja 2023. godine s početkom u 16.00 sati.

Sjednicu otvara predsjednik Školskog odbora Zlatko Rusan, dipl. ing.

Konstatira da sjednici prisustvuju:

1. Zlatko Rusan, predsjednik Školskog odbora
2. Spomenka Kos
3. Mario Šturbek
4. Metka Adela Metlikovec
5. Mirela Havojić
6. Zlatko Hadrović

Petra Geček nije opravdala svoj izostanak.

Sjednici je prisutna i ravnateljica Nada Horvat i tajnica Vanja Pintač kao izvjestiteljica po prvoj te zapisničar. Nakon što je utvrdio kvorum za pravovaljano donošenje odluka, predsjednik Školskog odbora predlaže sljedeći:

Dnevni red:

1. **Razmatranje i donošenje Pravilnika o radu Osnovne škole Visoko – izvjestiteljica Vanja Pintač, tajnica**
2. **Razno**

Ravnateljica je predložila dopunu dnevnog reda točkom 2.

* Davanje suglasnosti za provođenje postupka i sklapanje ugovora o jednostavnoj nabavi radova čija vrijednost prelazi 14.000,00 eura, izvjestiteljica Nada Horvat, ravnateljica

Dosadašnja točka 2. postaje točka 3.

Dnevni red je uz nadopunu jednoglasno prihvaćen.

Ad 1. Članovi Školskog odbora su mailom primili Pravilnik o radu OŠ Visoko. Tajnica je napomenula da je promjene u odnosu na prethodni Pravilnik o radu označila te je prošla kroz Pravilnik. Tajnica je rekla kako je Skup radnika na svojoj sjednici 26.6.2023. godine razmatrao Pravilnik. Pitala je članove imaju li pitanja ili prijedloga. Pitanja ni prijedloga nije bilo te Predsjednik Školskog odbora Zlatko Rusan daje na glasanje Pravilnik o radu OŠ Visoko.

**Zaključak**: Školski odbor jednoglasno donosi Pravilnik o radu OŠ Visoko.

Ad 2. Ravnateljica Nada Horvat je rekla kako se svinula nadstrešnica na dvorani kraj dječjeg igrališta. Rekla je kako smo zasad ogradili trakom da je prostor opasan od urušavanja te da smo od Varaždinske županije tražili sredstva za popravak iste. Budući da smo informativno tražili i ponude za popravak kako bismo mogli zatražiti dovoljna sredstva, ponuda prelazi 14.000,00 eura na koje ravnateljica ima pravo sama sklapati ugovore. Sukladno članku 35. Statuta OŠ Visoko, Školski odbor, uz suglasnost Osnivača odlučuje o investicijskim radovima čija je vrijednost veća od 14.000,00 eura. Ravnateljica je rekla da smo Varaždinsku županiju obavijestili o nastaloj šteti na nadstrešnici te će oni dati suglasnost i imenovati člana Povjerenstva za provođenje postupka jednostavne nabave radova sukladno članku 3. Pravilnika o provedbi postupka jednostavne nabave. Stoga ravnateljica traži Školski odbor za suglasnost za provođenje postupka i sklapanje Ugovora o jednostavnoj nabavi radova čija vrijednost prelazi 14.000,00 eura. Članovi školskog odbora nisu imali pitanja ni prijedloga. Predsjednik školskog odbora Zlatko Rusan pitao je članove Školskog odbora slažu li se s pokretanjem postupka, odnosno daju li suglasnost ravnateljici za sklapanje ugovora o investicijskim radovima čija vrijednost prelazi 14.000,00 eura.

**Zaključak**: Školski odbor jednoglasno daje suglasnost ravnateljici za pokretanje postupka radova te sklapanje ugovora čija vrijednost prelazi 14.000,00 eura, sukladno članku 35. Statuta Osnovne škole Visoko.

Ad 3. Ravnateljica je rekla članovima Školskog odbora da je Općina Visoko predala zamolbu za korištenje školskog prostora radi održavanja međunarodnog folklornog festivala COFA, 11. srpnja 2023. godine. Općina Visoko je kao i prošle godine, Partner i domaćin folklornog festivala te bismo kao i prošle godine, ustupili prostor škole na korištenje Općini Visoko, bez naknade. Predsjednik Školskog odbora je pitao članove slažu li se da se Općini Visoko da na korištenje prostor škole bez naknade.

**Zaključak**: Školski odbor jednoglasno donosi Odluku o davanju školskog prostora na korištenje Općini Visoko, bez naknade, dana 11.7.2023. godine.

Ravnateljica je pozvala članove Školskog odbora na završnu školsku svečanost na kojoj će se podizanjem Zelene zastave obilježiti stjecanje platinastog statusa – najvišeg statusa u provođenju Međunarodnog programa Ekoškole.

Sjednica je završila u 16.45 sati.

Zapisnik je jednoglasno prihvaćen.

KLASA: 003-06/22-01/2

URBROJ: 2186-143-03-23-8